# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 10/2013

# zo zasadnutia Vedenia STU zo dňa 24. 04. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Výročná správa o hospodárení STU za rok 2012 (D. Faktor)
3. Návrh rozpočtu STU na rok 2013 (D. Faktor)
4. Návrh nového Študijného poriadku STU – 1. čítanie (F. Horňák)
5. Návrh smernice rektora STU: Organizácia doktorandských študijných programov na STU –

1. čítanie (F. Horňák)

1. Žiadosť STU o pridelenie výsadnej listiny “Erasmus Charter for Higher Education 2014-

2020“ (F. Horňák)

1. Rôzne

**PREDLOŽENÉ MATERIÁLY:**

1. Kontrola úloh (E. Jevčáková)
2. Výročná správa o hospodárení STU za rok 2012 (D. Faktor)
3. Návrh rozpočtu STU na rok 2013 (D. Faktor)
4. Návrh nového Študijného poriadku STU – 1. čítanie (F. Horňák)
5. Návrh smernice rektora STU: Organizácia doktorandských študijných programov na STU –

1. čítanie (F. Horňák)

1. Žiadosť STU o pridelenie výsadnej listiny “Erasmus Charter for Higher Education 2014-

2020“ (F. Horňák)

1. Rôzne
2. Návrh na uzatvorenie univerzitných rámcových dohôd:

Alexandria University, Alexandria, Egypt

Egypt – Japan University of Science and Technology, Alexandria, Egypt

National Research Centre, Cairo, Egypt

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **9.3/2013-V** | Vedenie STU ukladá v rámci návrhu na zakúpenie aplikačného softvéru v rámci projektu SIVVP predložiť prehľad využívania softvérových balíkov zakúpených z iných zdrojov STU. | 24.4.2013 | S. Biskupič,  P. Horváth |

Odložené úlohy:

|  |  |  |  |
| --- | --- | --- | --- |
| **6.1/2013-V** | Vedenie STU ukladá pripraviť koncepciu, resp. návrh na  odprezentovanie našich úspešných pracovníkov a absolventov  formou prednášok na pôde STU. | 29.5.2013 | S. Biskupič |
| **8.1/2013-V** | Vedenie STU ukladá poslať prorektorovi Horňákovi návrhy  možných tém rokovania pri príležitosti stretnutia rektorov 4 TU. | 22.5.2013 | členovia vedenia STU |
| **9.1/2013-V** | Vedenie STU ukladá pripraviť návrh postupu pri reorganizácii  Výskumného centra, resp. transformácii VC na UVP. | 6.5.2013 | S. Biskupič |

**K BODU 2: Výročná správa o hospodárení STU za rok 2012**

Materiál prezentoval kvestor.

Dokument bol pripomienkovaný priamo na zasadnutí.

**UZNESENIE: 10.1/2013-V**

Vedenie STU schvaľuje Výročnú správu o hospodárení STU za rok 2012 so zásadnou pripomienkou.

Zásadná pripomienka:

Na základe záverov z rokovania Ekonomickej komisie AS STU zo dňa 22.4.2013, je potrebné v textovej časti, bod 7 (Záver) preformulovať druhý odstavec na:

„Zisk bude v súlade so zákonom č. 131/2002 Z. z. o vysokých školách v platnom znení použitý v plnej výške na tvorbu rezervného fondu STU. Keďže STU nevykazuje v predchádzajúcich rokoch nevyrovnanú stratu bude rezervný fond použitý v súlade s §16a ods. (3) Zákona o VŠ a v súlade s ďalšími zákonmi, všeobecne platnými predpismi a vnútornými predpismi STU.“

**K BODU 3: Návrh rozpočtu STU na rok 2013**

Materiál prezentoval kvestor.

Dokument bol pripomienkovaný priamo na zasadnutí.

**UZNESENIE: 10.2/2013-V**

Vedenie STU schvaľuje Návrh rozpočtu STU za rok 2013 so zásadnou pripomienkou.

Zásadná pripomienka:

Na základe záverov z rokovania Ekonomickej komisie AS STU zo dňa 22.4.2013, je potrebné v textovej časti, posledný odstavec preformulovať na:

„Nad rámec nákladov uvedených v Prílohe 1 budú použité výnosy z predaja nehnuteľného majetku v minulých rokoch, sústredené vo Fonde reprodukcie na úrovni univerzity, podľa potreby na spoluúčasť, resp. prefinancovanie univerzitných projektov, ktoré STU získala zo štrukturálnych fondov a projektov UVP financovaných z MŠVVaŠ SR.“

**K BODU 4: Návrh nového Študijného poriadku STU – 1. čítanie**

Materiál prezentoval prorektor Horňák. K bodu bola prizvaná JUDr. Haladejová.

Materiál bol predložený v zmysle zákona o VŠ a bol prerokovaný na porade s prodekanmi dňa

22.4.2013.

Dokument bol pripomienkovaný priamo na zasadnutí.

Rektor požiadal členov Vedenia o zaslanie dodatočných pripomienok k materiálu písomne JUDr.

Haladejovej do 26.4.2013. Po zapracovaní pripomienok bude materiál predložený na riadne čítanie v rámci mimoriadneho zasadnutia Vedenia STU dňa 6.5.2013.

**UZNESENIE: 10.3/2013-V**

Vedenie STU prerokovalo materiál Návrh nového Študijného poriadku STU – 1. čítanie s

pripomienkami.

**K BODU 5: Návrh smernice rektora STU: Organizácia doktorandských študijných programov na STU – 1. čítanie**

Materiál prezentoval prorektor Horňák. K bodu bola prizvaná JUDr. Haladejová.

Materiál bol predložený v zmysle zákona o VŠ a bol prerokovaný na porade s prodekanmi dňa

22.4.2013.

Dokument bol pripomienkovaný priamo na zasadnutí.

Rektor požiadal členov Vedenia o zaslanie dodatočných pripomienok k materiálu písomne JUDr.

Haladejovej. Po zapracovaní pripomienok bude materiál predložený na riadne čítanie v rámci mimoriadneho zasadnutia Vedenia STU dňa 6.5.2013.

**UZNESENIE: 10.4/2013-V**

Vedenie STU prerokovalo materiál Návrh smernice rektora STU: Organizácia doktorandských

študijných programov na STU – 1. čítanie s pripomienkami.

Zásadné pripomienky:

* materiál nebude predložený vo forme Návrhu smernice rektora STU, je potrebné sa zamyslieť nad vhodnejšou formou pomenovania dokumentu
* slovo „doktorandské“ je potrebné preformulovať na štúdium „3. stupňa vysokoškolského vzdelávania“

**K BODU 6: Žiadosť STU o pridelenie výsadnej listiny “Erasmus Charter for Higher Education 2014 - 2020“**

Materiál prezentoval prorektor Horňák.

23. marca 2013 vyhlásila EÚ v „Official Journal“ výzvu na podávanie žiadostí o pridelenie charty na roky 2014 – 2020 pre účasť v následníckom programe s názvom „Erasmus for All“.

Udelenie Charty je podmienkou pre účasť v spomínanom programe.

**UZNESENIE: 10.5/2013-V**

Vedenie STU schvaľuje podanie žiadosti STU o pridelenie výsadnej listiny “Erasmus Charter for Higher Education 2014 – 2020 vo všetkých troch aktivitách (learning actvities, co-operation projects, support for policy reform).

**K BODU 7: Rôzne**

**K BODU 7/A: Rôzne/ Návrh na uzatvorenie univerzitných rámcových dohôd:**

**Alexandria University, Alexandria, Egypt**

**Egypt – Japan University of Science and Technology, Alexandria, Egypt**

**National Research Centre, Cairo, Egypt**

Materiál prezentoval prorektor Horňák.

Univerzity majú záujem spolupracovať hlavne v oblasti vedy, prioritne s centrami excelentnosti.

V rámci diskusie rektor požiadal o nahliadnutie do návrhu zmluvy ešte pred jej samotným podpísaním.

**UZNESENIE: 10.6/2013-V**

Vedenie STU schvaľuje uzatvorenie rámcovej univerzitnej dohody s Alexandria University, Alexandria, Egypt; Egypt – Japan University of Science and Technology, Alexandria, Egypt a National Research Centre, Cairo, Egypt.

**INFORMÁCIE A OZNAMY:**

Rektor

* požiadal prorektorov Biskupiča a Horňáka zosumarizovať pripomienky ku komplexnej akreditácii

Kvestor

* informoval o povinnom školení BOZP a PO pre členov Vedenia STU, ktoré prebehne hromadne na zasadnutí KR STU dňa 15.5.2013

Prorektor Sokol

* informoval o situácii s odpredajom/prenájmom Gabčíkova, oboznámil členov o zadaní vypracovať nový odborný posudok, ktorý by mal byť dodaný cca do konca apríla

Predseda AS

* v súvislosti s predajom Gabčíkova navrhol osloviť realitnú kanceláriu

**ÚLOHA: 10.1/2013-V**

Vedenie STU ukladá v súvislosti s predajom/prenájmom Gabčíkova preveriť z právneho hľadiska možnosť oslovenia realitnej kancelárie.

Z: D. Faktor, JUDr. Haladejová

T: 6.5.2013

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 29.4.2013 | KA | 10:30 | Komplexná akreditácia |
|  | AS STU | 14:00 |  |
| **Máj** | 6.5.2013 | V STU | 10:30 |  |
|  | 13.5.2013 | PAS STU | 14:00 |  |
|  | 15.5.2013 | V STU  KR STU | 9:00  14:00 | Operatívka |
|  | 22.5.2013 | V STU | 9:00 |  |
|  | 23.5.2013 |  | 14:30 | PhD. promócie |
|  | 27.5.2013 | AS STU | 14:00 |  |
|  | 29.5.2013 | V STU | 9:00 |  |

Zapísala: 25.4.2013 Zápisnicu overil: 25.4.2013

Erika Jevčáková Ing. Dušan Faktor, PhD.